મુંબઈઃ 'બાલિકાવધૂ'માં આનંદીનો રોલ કરીને ઘેર-ઘેર જાણીતી બનનાર પ્રત્યુષા બેનર્જીનાં નિધનને બે વર્ષ થઈ ગયા છે. 2016ની પહેલી એપ્રિલે બપોરના પોતાના ઘરે ગળેફાંસો ખાઈને પ્રત્યુષાએ આત્મહત્યા કરી લીધી હતી. પ્રત્યુષાએ આત્મહત્યા કરતાં માત્ર પરિવારજનો જ નહીં તેના ચાહકો તથા ટીવી ઈન્ડસ્ટ્રીને પણ જોરદાર આંચકો લાગ્યો છે. પ્રત્યુષાનાં મોતને બે વર્ષ થયા ગયા છે પરંતુ બધા જ પોત-પોતાના જીવનમાં આગળ વધી ગયા છે પરંતુ પ્રત્યુષાની દાદી આજે પણ તેની રાહ જોઈ રહી છે અને તેમને એમ છે કે ક્યારેક તો પ્રત્યુષા પાછી આવશે. તાજેતરમાં જ divyabhaskar.comએ પ્રત્યુષાનાં દાદી ઝરણા બેનર્જી સાથે વાત કરી હતી. ઝરણા બેનર્જી હાલમાં જમશેદપુરમાં આવેલા પ્રત્યુષાના ઘરની દેખરેખ રાખે છે. પ્રત્યુષાનું ઘર સાવ સામાન્ય સ્થિતિનું છે.